От 25 април 1943 г. до 4 август 1945 г. е главнокомандващ на Далекоизточния фронт. От 5 август 1945 г. до 1 октомври 1945 г. е главнокомандващ на 2-ри Далекоизточен фронт. За повече от две години служба в Далечния Изток Пуркаев полага усилия да подготви войските за бойни операции срещу японската квантунска армия, а по време на съветско-японската война през август 1945 г. фронтът под негово командване успешно провежда Сунгарийската операция.